Projekts

LATVIJAS REPUBLIKAS MINISTRU KABINETS

2017. gada \_\_. \_\_

Rīgā

Noteikumi Nr. \_\_

(prot. Nr. \_\_ \_\_. §)

**Noteikumi par apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālo apmēru un tā pārskatīšanas kārtību**

Izdoti saskaņā ar likuma

„Par valsts pensijām” 23.panta devīto daļu,

likuma „Par obligāto sociālo apdrošināšanu pret

nelaimes gadījumiem darbā un arodslimībām” 23.panta desmito daļu

un Valsts sociālo pabalstu likuma 13.panta pirmās daļas 3.punktu

1. Noteikumi nosaka apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālo apmēru katram bērnam un tā pārskatīšanas kārtību.

2. Apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālais apmērs katram bērnam ir:

2.1. no dzimšanas līdz septiņu gadu vecuma sasniegšanai — 92,50 *euro* (izņemot bērnam ar invaliditāti kopš bērnības);

2.2. no septiņu gadu vecuma sasniegšanas — 111,00 *euro*.

3. Apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālais apmērs katram bērnam ar invaliditāti kopš bērnības no dzimšanas līdz septiņu gadu vecuma sasniegšanai ir 106,72 *euro*.

4. Apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālo apmēru pārskata Ministru kabinets pēc labklājības ministra ierosinājuma atbilstoši valsts budžeta iespējām, kā arī izvērtējot ekonomisko situāciju valstī.

5. Noteikumi stājas spēkā 2017.gada 1.aprīlī.

Ministru prezidents M.Kučinskis

Labklājības ministrs J.Reirs

30.01.2017 15:35

232

D.Grabe

67021678

Daina.Grabe@lm.gov.lv